DA aanvaar De Lille-klousule | Maroela Media
Mango se vlerke toe nie geknip
Andile Lungisa wys borgtog van die hand
Ramaphosa tugtig minister oor Zim-vlug
DA aanvaar De Lille-klousule
Die Kaapse burgemeester, Patricia de Lille, se politieke toekoms binne die DA het vanoggend 'n terugslag beleef toe die party se federale kongres die DA-grondwet gewysig het sodat ampsdraers makliker uit hul posisies verwyder kan word.
Die voorstel is met 'n groot meerderheid aanvaar hoewel 'n lid van die Wes-Kaapse provinsiale wetgewer, Masizole Mnqasela, daarteen gepraat het.
Die nuwe reël bepaal dat indien enigeen wat vir die DA tot 'n uitvoerende posisie binne 'n DA-regering verkies word – insluitend tot president van die land, premier, burgemeester ensovoort – nie meer die ondersteuning van die meerderheid van hul koukus geniet nie, kan die federale bestuur besluit om die DA-lid te beveel om binne 48 uur te bedank, nadat die lid die kans gegun is om sy of haar saak aan die federale bestuur te stel. Indien die DA-lid weier om te bedank word hulle uit die party geskop. Enige mosie van wantroue in 'n uitvoerende lid moet met die toestemming van die federale bestuur geskied.
Die DA het intussen ook die eerste uitslae in die party se leierskapverkiesings aangekondig. Dr. Nomafrench Mbombo, Wes-Kaapse LUR vir gesondheid, is tot leier van die DA-vrouenetwerk verkies en Luyolo Mphithi, 'n voormalige Mandela Rhodes-beurshouer en Johannesburgse stadsraadslid, as leier van die DA-jeug.
Vroeë aanduidings is dat die burgemeester van die Nelson Mandelabaai-metropool in Port Elizabeth, Athol Trollip, tot nasionale voorsitter van die DA herkies is en dus vir Solly Msimanga en Annelie Lotriet geklop het.
Die uitslae sal egter eers later vandag bekend gemaak word.
DA DA-federale kongres Patricia de Lille Pretoria
DA: 'SA word deur ANC gyselaar gehou'
Man sit lewenslank vir verkragting van niggie (11)
Patricia hoor my, verlaat die DA en sluit by Cope aan waar ek my stem gaan voeg. Cope is al party wat teen rassisme veg. Cope is die kleurlinge se volgende bestemming
Gaan dit beteken dat Helen Zille ook mettertyd die trekpas gaan kry? Wonder maar net.
Moenie 'n dom ding doen om van Patricia ontslae te raak nie, julle gaan stemme verloor as iemand anders haar plek gaan volstaan.